Na temelju odredbe članka 26. stavka 2. Zakona o predškolskom odgoju i obrazovanju („Narodne novine“, broj: 10/97, 107/07, 94/13) i Odluke Upravnog vijeća Dječjeg vrtića Medulin od 16. srpnja 2018. godine (Klasa: 601-03/18-01/8, Ur. broj:2168/02-54-03-18-03-05), Dječji vrtić Medulin objavljuje

**N A T J E Č A J**

**za radno mjesto**

1. ***odgojitelj/ica na neodređeno, puno radno vrijeme – 1 izvršitelj – u redovnom programu obogaćenom specifičnim sadržajima sporta***

**Kandidat/kinja mora ispunjavati sljedeće uvjete:**

1. predviđene člancima 24. i 25. Zakona o predškolskom odgoju i obrazovanju („Narodne novine“, broj: 10/97, 107/07, 94/13)
2. određene člankom 2. i člankom 4. Pravilnika o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću („Narodne novine“, broj: 133/97)
3. obzirom na specifičnost programa uvjet za zasnivanje radnog odnosa je potvrda o stečenom zvanju stručne prvostupnice trenerske struke

**Uz zamolbu treba priložiti presliku sljedećih isprava (iste nije potrebno ovjeravati):**

1. Životopis
2. Domovnicu
3. Izvadak iz matice rođenih
4. Diplomu
5. Svjedodžbu o položenom stručnom ispitu
6. Potvrda/diploma o stečenom zvanju stručne prvostupnice trenerske struke
7. Potvrdu o nekažnjavanju (ne stariju od dana objave natječaja)
8. Elektronički zapis mirovinskog staža Hrvatskog zavoda za mirovinsko osiguranje (ne stariji od dana objave natječaja).
9. Potvrda o stečenoj ECDL start izobrazbi
10. Dokaz da kandidatu radni odnos nije prestao zbog nezakonitog i/ili neprofesionalnog postupanja na štetu prava i interesa djece (Potvrdu izdaje prethodni poslodavac)
11. Potpisanu Izjavu voditelja obrade o zaštiti osobnih podataka sukladno Općoj Uredbi o zaštiti podataka (EU 2016/679) preuzetu sa službene web stranice vrtića (<http://www.dvmedulin.hr/dokumenti/gdpr>), [(IZJAVA\_voditelja obrade u svrhu zapošljavanja.pdf](../../../../Desktop/IZJAVA_voditelja%20obrade%20u%20svrhu%20zapo%C5%A1ljavanja.pdf))

Kandidat koji će biti primljen dužan je prije potpisivanja ugovora o radu dostaviti Vrtiću izvornike ili ovjerene preslike navedenih isprava i potvrde o nepostojanju zapreka za zasnivanje radnog odnosa u dječjem vrtiću sukladno člancima 24. i 25. Zakona o predškolskom odgoju i obrazovanju („Narodne novine“, broj: 10/97, 107/07, 94/13).

Na natječaj se mogu javiti osobe oba spola sukladno članku 13. Zakona o ravnopravnosti spolova (Narodne Novine, br.: 82/08, 69/17).

Riječi i pojmovi koji imaju rodno značenje koji se koriste u natječaju za osobe u muškom rodu uporabljeni su neutralno i odnose se na muške i ženske osobe.

 Uvjerenje o zdravstvenoj sposobnosti za obavljanje poslova radnoga mjesta izabrani kandidat dužan je dostaviti po obavijesti o izboru, a prije zasnivanja radnog odnosa.

Kandidat koji ostvaruje pravo prednosti kod prijema prema posebnom zakonu, dužan je u prijavi za natječaj pozvati se na to pravo i ima prednost u odnosu na ostale kandidate samo pod jednakim uvjetima. Kandidati koji se poziva na pravo prednosti pri zapošljavanju uz prijavu na natječaj potreban je priložiti:

* dokaze da ispunjava sve uvjete navedene u natječaju
* dokaze da ispunjava uvjete za ostvarivanje prava na prednost pri zapošljavanju dostupne na sljedećoj poveznici: <https://branitelji.gov.hr/zaposljavanje-843/843>; [Popis dokaza za ostvarivanje prava prednosti pri zapošljavanju.pdf](file:///C%3A%5CUsers%5Ctajnica%5CDocuments%5CNATJE%C4%8CAJI%202017-2018%5CNATJE%C4%8CAJI%202018.g%5CJAVNI%20POZIV%20ODGOJITELJ%20-%20PRIPRAVNIK%20%2830%2B%29%2C%201%20izvr%C5%A1itelj%5CPopis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)

Urednom prijavom smatra se prijava koja sadržava sve podatke i priloge navedene u natječaju.

Osoba koja ne podnese pravodobnu i urednu prijavu ili ne ispunjava formalne uvjete iz javnog natječaja, neće se smatrati kandidatom prijavljenim na javni natječaj. Osobi se dostavlja pisana obavijest u kojoj se navode razlozi zbog kojih se ne smatra kandidatom prijavljenim na natječaj. Osoba nema pravo podnošenja pravnog lijeka protiv te obavijesti.

Rok za podnošenje prijava s potrebnim dokazima o ispunjavanju formalnih uvjeta natječaja je 8 dana od dana objave natječaja na web stranici Dječjeg vrtića Medulin [www.dvmedulin.hr](http://www.dvmedulin.hr) i na oglasnoj ploči i web stranicama Hrvatskog zavoda za zapošljavanje – podružnica Pula. Nepotpune i nepravovremene prijave neće se razmatrati.

Dokumentacija se predaje u zatvorenoj kuverti, osobno u tajništvo vrtića ili poštom s napomenom „Za natječaj“. Dopunu prijavi moguće je podnijeti zaključno do dana isteka natječajnog roka. Ispunjavanje uvjeta određuje se na posljednji dan natječajnog roka.

Ukoliko se na natječaj javi dvoje ili više kandidata svi kandidati koji podnesu pravovremenu i urednu prijavu, te ispunjavanju formalne uvjete iz natječaja mogu biti pozvani na testiranje i intervju.

O rezultatima natječaja kandidati će biti obaviješteni u roku od petnaest (15) dana od dana donošenja Odluke o izboru kandidata.